Document ID: 32001R2319

Κανονισμός (ΕΚ) αριθ. 2319/2001 της Επιτροπής
της 29ης Νοεμβρίου 2001
για θέσπιση του τελικού ποσού της ενίσχυσης υπέρ οσπριοειδών την περίοδο εμπορίας 2001/2002
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1577/96 του Συμβουλίου, της 30ής Ιουλίου 1996, για τη θέσπιση ειδικού μέτρου υπέρ ορισμένων οσπριοειδών(1), όπως τροποποιήθηκε τελευταία από τον κανονισμό (ΕΚ) αριθ. 811/2000(2), και ιδίως το άρθρο 6,
Εκτιμώντας τα ακόλουθα:
(1) Το άρθρο 6 παράγραφος 1 του κανονισμού (ΕΚ) αριθ. 1577/96 ορίζει ότι η Επιτροπή καθορίζει την υπέρβαση της μέγιστης εγγυημένης έκτασης και προσδιορίζει το τελικό ποσό της ενίσχυσης για τη συγκεκριμένη περίοδο εμπορίας. Το άρθρο 3 του εν λόγω κανονισμού διαιρεί τη μέγιστη εγγυημένη έκταση μεταξύ των φακών και των ρεβιθιών αφενός και του βίκου και της ρόβης αφετέρου, και επιτρέπει τη διάθεση του μη χρησιμοποιηθέντος υπολοίπου μιας μέγιστης εγγυημένης έκτασης σε άλλη μέγιστη εγγυημένη έκταση προτού διαπιστωθεί ενδεχόμενη υπέρβαση.
(2) Δεν έγινε υπέρβαση κατά το 2001/2002 της μέγιστης εγγυημένης έκτασης για τις φακές και τα ρεβίθια που αναφέρονται στο άρθρο 3 του κανονισμού (ΕΚ) αριθ. 1577/96 ενώ έγινε υπέρβαση κατά 2,49 % το 2001/2002 της μέγιστης εγγυημένης έκτασης για το βίκο και τη ρόβη, προσαυξημένης με το μη χρησιμοποιηθέν υπόλοιπο της μέγιστης εγγυημένης έκτασης για τις φακές και τα ρεβίθια. Συνεπώς, το ποσό της ενίσχυσης που αναφέρεται στο άρθρο 2 παράγραφος 2 του κανονισμού (ΕΚ) αριθ. 1577/96 πρέπει να μειωθεί κατ' αναλογία για το βίκο και τη ρόβη για τη συγκεκριμένη περίοδο εμπορίας.
(3) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τελικό ποσό της ενίσχυσης υπέρ ορισμένων οσπριοειδών για την περίοδο εμπορίας 2001/2002 καθορίζεται σε 181,00 ευρώ ανά εκτάριο για τις φακές και τα ρεβίθια και σε 176,60 ευρώ ανά εκτάριο για το βίκο και ρόβη.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Νοεμβρίου 2001.

Labels: 17
19
6